United Instruments of Lucilin
United Instruments of Lucilin ass eng lëtzebuergesch Museks-Formatioun zanter 1999, déi zäitgenëssesch Wierker uropféiert, an och selwer komponéiert. Dat geet vu strenger Noutekompositioun bis hin zu Improviséierter Musek, och mat computerverstäerkten Téin.

Membere sinn: Julien Leroy (Directioun), Christina Daletska (Mezzo-sopran); André Pons-Valdès a Winnie Cheng (Gei), Danielle Hennicot (Alto), Jean-Philippe Martignoni an Ingrid Schoenlaub (Cello), Louis Siracusa (Kontrabass), Sophie Deshayes (Flütt), Clémence Ganet, (Hautbois), Max Mausen (Klarinett), Olivier Sliepen (Saxophon), Steve Boehm (Cor), Adam Rixer (Trompett), Pascal Meyer (Piano), Guy Frisch (Percussioun).

Am Projet fir de Staatsbudget 2022 huet den Ensembel eng eege Ligne budgetaire kritt a bis 2025 soll dee Budget progressiv op 1.250.000 € gehéicht ginn. Esou soll sécher gestallt ginn, datt Lucilin e professionellen Orchester gëtt. Den Ensembel fir zäitgenëssesch Musek krut am Kader vun enger Konventioun mam Kulturministère 2021 ronn 250.000€, fir 2022 gëtt dëse Budget verduebelt.

Domat gëtt Lucilin den 2. professionellen Ensembel nieft dem OPL.

Kuckt och 
 Lëscht vu lëtzebuergeschen Orchestergruppen

Um Spaweck 
 Websäit vu United Instruments of Lucilin 

Orchesteren
Lëtzebuergesch Orchestergruppen